डॉक्टरों ने गर्भवती महिलाओं बच्चों के टीकाकरण के बारे में किया जागरूक
पानीपत | सेक्टर-25स्थित सीएचसी में माता शिशु स्वास्थ्य एवं टीकाकरण, भ्रूण हत्या बेटी बचाओ-बेटी पढ़ाओ विषयों को लेकर कार्यक्रम हुअा। यह कार्यक्रम भारत सरकार के सूचना एवं प्रसारण मंत्रालय के क्षेत्रीय प्रचार निदेशालय, सूचना एवं जनसंपर्क विभाग और स्वास्थ्य विभाग की ओर से किया गया। मुख्य अतिथि डाॅ. ज्योति ने कहा कि बच्चे देश का भविष्य हैं और उनको अच्छा पोषण, अच्छा स्वास्थ्य और बेहतर शिक्षा प्राप्त करने के अवसर उपलब्ध करवाना समाज की जिम्मेदारी है। प्रदेश के 39 प्रतिशत बच्चों में खून की कमी है। उनका वजन अपेक्षा से कम है। कार्यक्रम की अध्यक्षता कर रहे डाॅ. अमित कुमार डॉ. मनीष पासी ने टीकाकरण के बारे में जानकारी दी। कार्यक्रम में हुई पोस्टर पेंटिंग प्रतियोगिता में रेखा पांचाल प्रथम, सुमन रोहिला द्वितीय और सुमन देवी तृतीय स्थान पर रही।
पानीपत. सेक्टर25 स्थित सीएचसी में मौजूद युवतियां।
hin_Deva hin_Deva awa_Deva